# Die Schedelsche Weltchronik (deutsch):122

| 121 <<<Vorheriges Blatt | Die Schedelsche Weltchronik Blatt CXXII | Nächstes Blatt>>> 123 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CXXI verso:

Die acht verfolgung der kirchen beschahe auß gehaiße des kaisers Valeriani. der nach seinem angenomen kayserthumb von Nerone der achtend verfolger. allenthalben verschaffet die christen zepeynigen vnnd die abgo$^e$ttter nit anbetten wo$^e$lten zeto$^e$dten. vnd wiewol er anfengklich die hailigen gottes also eret das sein haws ein kirchen gottes geachtet wardt so wardt er doch darnach durch einen schwartzku$^e$nster oder ketzer zu verachtung des christenlichen glawbens also verkeret das er dise verfolgung vbet. dess grausamkeit vnd tobung auß gottes vrteyl der werlt nit wenig schedlich gewest ist. dann vnlang darnach stu$^o$nden die teu$^e$tschen auff vnnd zohen mit feindlichen gemu$^e$et bis gein Rauenna vnnd verwu$^e$esteten vnd verheerten alle ding.
Ciprianus der hoherfarn lerer der kirchen vnd bischoff zu Carthago wardt auß befelhe Valeriam des kaisers nach langen ellend von Galerio maximo den ratgebern eynen gar harten mann am. xxiiij. tag des monats septembris mit enthawbtung gemartert. vnd man sagt dz mit ime in derselben statt gelidden haben Crescencius Victor Rosula vnd Generalis. Zu erst was Ciprianus ein haidnisch man fu$^e$rtreffenlicher sinnreichigkeit mit viel gu$^o$ten ku$^e$nsten wolgezieret. vnnd anfenngclich leret er die kunst der zierrede. darnach kome er auß rate des briesters Cecilij zum cristenlichen glawben vnd gabe alle sein gu$^e$ter den armen vnd wardt erst ein briester vnd darnach ein bischoff zu Carthago gemachet. Sein hohberu$^e$mbts leben vnd marter hat Poncius ein briester desselben Cipriani vnnd ein mitgefert seins ellends in eim bu$^o$ch beschriben. Das hawbt dis martres Cipriani wirdt in der kaiserlichen reichstatt Nu$^e$rmberg in sant Laurentzen kirchen mit großer ere enthalten. Er hat vil bu$^e$cher. vnd sunderlich von einigkit der kirchen geschriben. vnd wz mit der ro$^e$mischen kirchen der maynung das die widerkerende ketzer nit widerumb getauft sunder allain mit auflegung der hand zu gnaden genomen werden solten.
Laurencius ein hispanier Sixti des babsts ertzdiacon vnd zugewu$^e$nschter sun ward zu Rom in gegenwu$^e$rtigkeit Decij oder Galieni nach vil vbung der tugent. vnd noch mer geschlecht der peinigung. als des kerckers. darinn er einen plinden erleu$^e$chtet. vnd yppolitum tawffet. mit straichen. pleyzaynen vnd scorpionen. die schetz der kirchen anzzeaignn. geslagen vnd zu letst in der nacht von Valeriano vnd Deci den go$^e$ttern zeopffern angemu$^o$. vnd sprach. Mein nacht hat nichtz finsters oder tunckels. su$^e$nder alle ding scheinen im liecht. Er wardt nach hartem schlag des munds am. x. tag des monats augusti auff eim eyßnin rost ob glu$^e$enden kolen grvwsamlich geprennet. vnd hat got dancksagende die marter starckmu$^e$etigclich verbracht. yppolitus mitsambt Justino haben den geprenden leichnam begraben. Ettlich sagen diser Laurencius sey eins hertzogen von Hispania sun gewesen. den der teu$^e$fel also iungen auß der wiegen in einen waldt vertru$^o$g den het der heilig sixtus als in Hispanien prediget vnder einen lorperpawm auß gottlicher schickung gefunden. vnd ine nach demselben pawm Laurencium genennt vnd mit großem fleiss zeneren vnd zelernen befolhen. den het er darnach mitsambt Vincenio gein rom gefu$^e$rt vnd einen ertzdiacon auß ime gemacht.
Sabellius wz ein ketzer von dem die Sabellianischen ketzer irnn namen haben. die hielten vnd sprachen dz allain ein einige person des vaters vnd des suns vnd des hailigen gaists wer. Dise ketzerey wz vol lasterung in got dem vater vnd in Christum. dem lawgneten sie einen sun des ho$^e$hsten vaters sein. dauon entstu$^o$nden vil zwitrachtigkeit vnd ergernus in den kirchen des idergangs vnd aufgangs. aber er sit auch zu letst dem go$^e$ttlichen gericht nit entwichen. sunder schno$^e$digclich vnd schentlich gestorben.
Yppolitus einer des ro$^e$mischen ratherrlichen geschlechts ist in dem iar vnd monat als er sant Laurencien begraben het ergriffen vnd darumb dz er ein crist wz lang hefftigclich gepeynigt. vnd do er den abgo$^e$ttern nit opffern wolt mit kolben geslagen worden so lang bis die peiniger mu$^e$eden warden. Valerianus der vogt hieß auß befelhe Decij des kaisers vor yppolito in seinen angesiht mit fu$^e$ßen an die helss vngezawmbter thier pinden vnd also durch distel vnnd do$^e$rner grawsamlich ziehen bis er starb amm. xiij. tag Augusti.
Concordia wz der vorgenanten yppoliti nererin. zu der sprach der verweser. Nembt war ewrs lebens dz ir mit ewrm herrnn nit vergeet. da antwurtet sie. wir begern mer mit vnßerm herren zesterben denn vnzu$^e$chtigclich zeliben vnd er ließ sie mit pleyzaynen so lang slahen bis sie irnn gaist auff senndet.
Romanus der ritter hat amm nachfolgenden tag an demselben end auch gelidden. Diser hat sich in verichung sant Laurencien auß gesiht eins engels bekerende laßen tauffen. darumb gepote der richter ine mit kolben zeslahen vnd nach seiner bestendigkeit zeenthawbten am newnden Augusti. Dess leichnam wardt darnach gein Lucam in die stat Ethrurie gefu$^e$ert vnd erlich begraben.

## CXXII recto:

QVirinus ein ro$^e$mischer ambtman ist in diser verfolgung nach abschneidung seiner zungen vnd nach abhawung seiner hennd vnd fu$^e$ß zu rom von cristenlichs glawbens wegen mit dem schwert gerichtet worden am. xxx. tag des monats marcij
Theodora die iunckfraw Hermetis des martres schwester wardt diser zeit von Aureliano gemartert.
Valentinus ein ro$^e$mischer briester wardt nach erzaigung vil treffenlicher lere vnd geschihten von Claudio dem kaiser gefangen vnd von den go$^e$ttern der haiden gefragt. vnd sprach dz Jupiter Mercurius vnd die andern go$^e$tter arme du$^e$rftige menschen gewesen wern. darnach erleu$^e$chtet er die tochter Ascerij. die bracht er mit. xlix. personen irs gesinds zu dem christenlichen glawben. Zu letst ward er auß befelhe es kaisers hart mit kolben geslagen vnd darnach enthawbtet amm. xiiij. tag des monats februarij. Cirilla die tochter des kaisers decij ein gu$^o$te cristin ward deßmals auch zu Rom mit dem Schwert gerichtet am. xxviij. tag octobris als die historien schreiben.
Die newndt verfolgung der kirchen beschahe auß bewegnus des kaisers Aureliani. aber als er auß eingebung bo$^e$ßer rate sein brieff vnd schrifften an die verweser der Ro$^e$mischen land vnd gegent het außgesendet die cristen zeuerfolgen do wardt er auß go$^e$tlichem vrteil vnd himel getroffen vnd starb schentlich.
Ienff die hoberu$^e$mbten statt der Sophoyer hat der kaiser Aurelianus vnder den Galliern in disem iar zepawen geschaft vnd nach seinen namen Aurelianam genent. dann wiewol Gallia die prouintz von grawsamkeit vnd tobheit wegen der kaiser Valeriani vnd Galieni lenger dann. xx. iar sich von gehorsam der Ro$^e$mer entzohen het so ward sie doch auß kraft des kaisers Aureliani herwiderbracht. Dise statt ist der Schweitzer gegenten nahennd gelegen. vnd dabey der Leuiannisch oder Lusitanisch see. auß dem der fluss Rohdanus fleu$^e$ßet. vber den ein fastlo$^e$bliche hu$^e$ltzinne prugk ist. Dise statt ist von gro$^e$ße scho$^e$ne vnd der bu$^e$rger menig wegen nwnmaln ein gewerb statt oder kaufhaws des gantzen Sophoyschen lands. dahin dan von manigfeltiger meße wegen vnzalliche reichthu$^e$mer gebracht werden. Dise stat lang vnder dem hertzog zu Sophoy gewest vnd noch vnder ime. In diser statt sind vil hohberu$^e$mbter mann gewesen. als Maximinus ein beichtiger. Auianus ein bischoff daselbst bede an heiligkeit vnd lere fu$^e$r name man. vnd Letus der briester in der hailigen schrifft edelich erfarn. vnd viel andere. Dise statt ist in iren geleger also geschickt das sie von vndenan einen berg auff raichet. vnd hat fast fruchtpere weinwachs. Daselbst ist auch seinem erstgepornen sun vbergeben. gaistliche sittlichkeit vnd weyse zebetten gelernet. vnnd ist in das concilium zu Basel zwischen zwayen seinen su$^e$nen scho$^e$nen iunglingen. der einer ein hertzog zu Sophoy. vnd der ander ein grafe zu Jenff was eingeritten vnd daselbst ein bischoff der Ro$^e$mischen kirchen gekro$^e$net worden als hernach volgt.